**Vastavalt nimekirjale 14.03.2025 nr 6-1/53-1**

**Merekülas Savvesti kinnistu detailplaneering kooskõlastamine**

Häädemeeste Vallavalitsus algatas 08.10.2024 korraldusega nr 418 Merekülas Savvesti kinnistu (katastritunnus 84801:001:1489) detailplaneeringu. Detailplaneeringu eesmärgiks on Savvesti maaüksuse jagamine kolmeks elamumaa sihtotstarbega katastriüksuseks ning ehitusõiguse andmine elamute ja neid teenindavate abihoonete püstitamiseks. Planeeringuala piirneb olemasoleva avaliku 8480009 Viira teega. Planeeringuga kavandatavatele katastriüksustele tuleb näha planeeringuga ette juurdepääs avalikult teelt selliselt, et kõigile tekkivatele katastriüksustele on seaduslik juurdepääs tagatud. Planeeringuala suurus on 16257 m². Kehtiva Tahkuranna valla üldplaneeringu (kehtestatud Tahkuranna Vallavolikogu 31.05.2012 määrusega nr 11) järgi asub Savvesti kinnistu detailplaneeringu koostamise kohustusega alal ning väikeelamumaal. Tulenevalt üldplaneeringust on minimaalne krundisuurus väikeelamumaal 2200 m². Planeeringualal asub olemasolev puurkaev (puuraugu registrikood - PRK0003437), millest tuleb ette näha uutele tekkivatele katastriüksustele veevarustus. Puurkaevust 60 meetri raadiuses on keelatud rajada imbväljakut või juhtida pinnasesse bioloogiliselt puhastatud reovett. Detailplaneeringu algatamisel ei ole ette näha täiendavate uuringute vajadust.

Vastavalt planeerimisseaduse § 133 lõikele 1 esitab Häädemeeste Vallavalitsus Teile kooskõlastamiseks detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Merekülas Savvesti kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015